รายงานการติดตามและประเมินผลแผนพัฒนา

โครงการแผนพัฒนาสามปี (พ.ศ. 2561 – 2564) ผลการดำเนินโครงการ
      9-14
ตามข้อบัญญัติงบประมาณประจำปี พ.ศ. 2561
**************
บทนำ


จุดมุ่งหมายสำคัญของการติดตามและประเมินผลแผนพัฒนามีฐานคิดที่ว่า การติดตามและประเมินผลไม่อาจแยกตัวเองออกจากหลักการของการบริหารแผน ดังนั้น ระบบอื่นๆ ที่เกิดขึ้นก่อนหน้าที่แผนพัฒนาจะดำเนินการจึงเป็นเหมือนบริบทที่ย่อมส่งผลต่อการบริหารแผน  และจะส่งผลต่อการติดตามและประเมินผลด้วยเช่นกัน

การติดตามและประเมินผลแผนพัฒนานั้น จำแนกเป็นระบบการติดตาม เป็นการสร้างระบบ  เพื่อที่จะนำไปสู่การปรับปรุงแก้ไขในเชิงการบริหารแผน เพื่อให้งานดำเนินต่อไปจนจบตามเวลาและระบบการประเมินผลแผนพัฒนาเป็นระบบการประเมินว่าเมื่อผลที่เกิดขึ้นทั้งในส่วนของผลผลิตและผลลัพธ์  เป็นไปตามเป้าหมายหรือเป็นไปตามวัตถุประสงค์ที่กำหนดไว้ล่วงหน้าเพียงใดอย่างไรก็ตามระบบติดตามและประเมินผลจะได้รับผลกระทบจากการจัดทำแผนปฏิบัติการนั่นคือถ้าได้แผนปฏิบัติการที่สอดคล้องและเอื้อต่อการติดตามและประเมินผล  ก็จะทำให้ระบบติดตามและประเมินผลทำหน้าที่ของระบบไปได้  จะแสดงให้เห็นได้ว่าการพัฒนาเป็นไปในแนวทางใด  บรรลุวัตถุประสงค์ของการพัฒนาหรือไม่หากแผนไม่เอื้อต่อการติดตามก็อาจทำให้ระบบติดตามและประเมินผลโดยรวมมีปัญหาได้ 

การติดตามและประเมินผลแผนพัฒนาท้องถิ่น 4 ปี 
องค์การบริหารส่วนตำบลพะโต๊ะ ประจำปี  2561

การติดตามและประเมินผลแผนพัฒนา
ลักษณะทั่วไปของระบบติดตามและประเมินผล


ระบบติดตามและประเมินผลการพัฒนาจะสามารถติดตามแผนการปฏิบัติงานตามยุทธศาสตร์ที่กำหนดไว้ได้  โดยจะปรากฏในรูปแบบของรายงานในทุกช่วงของแผนยุทธศาสตร์  จัดส่งให้กับองค์การบริหารส่วนจังหวัด  ซึ่งจะเป็นศูนย์กลางในการเก็บรวมรวมข้อมูลที่ได้จากการติดตามและประเมินผล  เป็นศูนย์กลางในการวิเคราะห์ข้อมูลในภาพรวมของจังหวัด  นอกจากนี้ยังทำหน้าที่เป็น  ระบบสัญญาณเตือนภัยล่วงหน้า ว่าองค์การบริหารส่วนตำบลมีแผนยุทธศาสตร์ที่ดีหรือไม่อย่างไร  สามารถดำเนินการได้ตามแผนที่กำหนดไว้เพียงใด  การดำเนินการตามแผนที่เกิดขึ้นเป็นอย่างไร  เพื่อประโยชน์ต่อการปรับปรุงให้บรรลุผลได้ในทุกช่วงของแผนต่อไปในอนาคต
องค์ประกอบของระบบการติดตามและประเมินผล


ระบบของการติดตามและประเมินผลแผนการพัฒนาท้องถิ่นครั้งนี้ ประกอบไปด้วยองค์ประกอบ  3  ส่วนหลัก  คือ  ส่วนของปัจจัยนำเข้า (Input)  ส่วนของกระบวนการติดตาม (Process)  และส่วนของการประเมินผล  ผลลัพธ์ (Output , Goal)  ซึ่งสามารถอธิบายรายละเอียดได้ดังนี้
1.  ส่วนปัจจัยนำเข้า  (Input)  ได้แก่  แผนยุทธศาสตร์  ผู้ประเมิน  ผู้ถูกประเมิน                 และเครื่องมือในการประเมิน ฯลฯ  ซึ่งแผนยุทธศาสตร์ขององค์การบริหารส่วนตำบลที่มีอยู่แล้ว  จะถูกส่งเข้าสู่  องค์การบริหารส่วนจังหวัด  ซึ่งเป็นหน่วยติดตามและประเมินผล (M&E  UNIT)  เพื่อเป็นการรวบรวมฐานข้อมูลไว้โดยบทบาท (M&E  UNIT)  ต่อปัจจัยนำเข้าก็คือ  การเป็นผู้วิเคราะห์แผนยุทธศาสตร์  ซึ่งเครื่องมือที่ใช้ในการประเมินแผนยุทธศาสตร์ขององค์การบริหารส่วนตำบลโดยตนเองครั้งนี้  ได้แก่  แบบรายงานแบบที่  1  แบบช่วยกำกับการจัดทำแผนยุทธศาสตร์ขององค์กรปกครองส่วนท้องถิ่น  เป็นการทบทวนว่าการจัดทำแผนได้ใช้กระบวนการครบทุกขั้นตอน  อย่างไร

2.  ส่วนของกระบวนการติดตาม  (Process)  เป็นการรายงานการดำเนินการตามยุทธศาสตร์รายไตรมาส  ในรูปแบบของรายงานเข้าสู่ส่วนกลาง  โดยมีองค์การบริหารส่วนจังหวัด  เป็นหน่วยในการประสาน  ซึ่งในการติดตามในขั้นตอนนี้เป็นช่วงที่ทำให้ทราบว่า  แผนยุทธศาสตร์ที่ได้กำหนดไว้ดีหรือไม่  เป็นไปตามเป้าหมายที่กำหนด  สามารถวัดได้จริงหรือเปล่า  เพื่อให้บุคลากรที่เกี่ยวข้องสามารถระดมความคิดเห็นในการปรับเปลี่ยนวิธีการดำเนินงานที่จะสามารถนำไปสู่การบรรลุแผนที่กำหนดไว้ได้ เครื่องมือที่ใช้ในการติดตามผลการดำเนินงานได้แก่  แบบรายงานแบบที่  2  แบบติดตามผลการดำเนินงานขององค์กรปกครองส่วนท้องถิ่น
3.  ส่วนของการประเมินผลลัพธ์  (Output , Goal)  เป็นการติดตามช่วงสุดท้าย  หรือเป็นการประเมินแผนยุทธศาสตร์  ซึ่งจะแสดงให้เห็นว่าเมื่อสิ้นสุดการดำเนินงานของแผนยุทธศาสตร์ที่ผ่านมาในแต่ละปี  ผลที่เกิดขึ้นเป็นไปตามเป้าหมายที่ได้กำหนดไว้หรือไม่  รวมทั้งจัดทำรายงานผลการติดตามแผนยุทธศาสตร์ไปสู่ (M&E  UNIT)  ระดับจังหวัด  เพื่อเป็นหน่วยในการรวบรวมข้อมูลและวิเคราะห์ข้อมูลและเป็นฐานในการพัฒนาแผนยุทธศาสตร์ขององค์การบริหารส่วนตำบลต่อไปในอนาคต โดยเครื่องมือที่ใช้ในการประเมินผลลัพธ์  ได้แก่

1.   แบบรายงานแบบที่   3/1   แบบประเมินผลการดำเนินงานตามยุทธศาสตร์
2.   แบบรายงานแบบที่   3/2   แบบประเมินความพึงพอใจของผู้ที่เกี่ยวข้อง  ต่อผลการดำเนินงานขององค์การบริหารส่วนตำบลในภาพรวม
3.  แบบรายงานแบบที่   3/3  แบบประเมินความพึงพอใจของผู้ที่เกี่ยวข้องต่อการดำเนินงานในแต่ละยุทธศาสตร์
องค์กรรับผิดชอบในการติดตามและประเมินผล

คณะกรรมการติดตามและประเมินผลการดำเนินการประกอบด้วย
(1) ผู้แทนสมาชิกสภาเทศบาลที่คัดเลือกกันเองจำนวนสามคน
(2) ผู้แทนประชาคมท้องถิ่นที่คัดเลือกกันเองจำนวนสองคน
(3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน
(4) หัวหน้าส่วนการบริหารที่คัดเลือกกันเองจำนวนสองคน
(5) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน
โดยผลจากการติดตามและประเมินผลจะจัดส่งให้กับองค์การบริหารส่วนจังหวัด (M&EUNIT) เป็นหน่วยในการประสานแผนท้องถิ่นในระดับจังหวัด  โดยองค์การบริหารจังหวัดจะมีบทบาทที่สำคัญ  3  บทบาท  คือ
1. บทบาทในการเป็นผู้รวบรวมข้อมูลข่าวสาร (Data base)หรือจัดทำฐานข้อมูลเป็นการรวบรวมข้อมูลที่เกี่ยวกับการดำเนินงานตามแผนงานต่างๆ  โดย
· ในระดับล่าง  ได้แก่  อบต. และเทศบาล มีหน้าที่โดยตรงในการเก็บและรวบรวมข้อมูลในเรื่องของการดำเนินงานตามโครงการต่างๆ  ตามแบบรายงานที่กำหนดและจัดส่งข้อมูลต่อไปยังหน่วยติดตามและประเมินผลในระดับบน               เพื่อใช้ประโยชน์ต่อไป
· ในระดับบน  ได้แก่  อบจ. จะเป็นผู้รวบรวมข้อมูลจากหน่วยติดตามและประเมินผลในระดับล่าง  จัดทำเป็นฐานข้อมูลที่รวมศูนย์  ณ  จุดๆเดียว และจัดทำเป็นรายงานข้อมูลในภาพรวมของการดำเนินงานตามแผนงานในระดับจังหวัดเพื่อแจกจ่ายทั้งหน่วยงานภายใน  และองค์กรปกครองส่วนท้องถิ่นในระดับล่างลงไปเพื่อใช้ประกอบการตัดสินใจในอนาคต
2. บทบาทเป็นนักวิเคราะห์โครงการ (Project  Analyst)  หรือหน้าที่ในการวิเคราะห์โครงการและตรวจสอบความถูกต้อง
· ในระดับล่าง  จะวิเคราะห์ข้อมูลของตนเองในเรื่องที่เกี่ยวกับการดำเนินงานของโครงการและการดำเนินงานตามแผนงาน  ว่าได้ดำเนินการตามเป้าหมายหรือแผนงานที่ได้ระบุหรือไม่  แล้วจัดทำรายงานส่งไปยังหน่วยติดตามและประเมินผลในระดับบนด้วย
· ในระดับบน  จะมีหน้าที่ในการวิเคราะห์ตนเองและรวบรวมรายงานการวิเคราะห์โครงการจากหน่วยติดตามและประเมินผลในระดับล่างเพื่อวิเคราะห์ถึงความเชื่อมโยงของแต่ละองค์กรปกครองส่วนท้องถิ่น  รวมทั้งตรวจสอบความถูกต้องของข้อมูล

3.    บทบาทเป็นผู้เชื่อมโยงแผนยุทธศาสตร์ (Strategic  Linkage) หรือการเชื่อมโยงกลยุทธ์  หน้าที่ในส่วนนี้จะเป็นการประสานกันทั้งในระดับล่างและระดับบน  และจัดการประชุมของผู้ที่มีส่วนเกี่ยวข้องในการทำงานเพื่อให้รับรู้ถึงสถานการณ์  และความเป็นไปของโครงการและดำเนินงานตามแผนงานว่า  ควรจะมีการแก้ไข  เพิ่มเติมในเรื่องใด  นอกจากนั้น  หน่วยติดตามและประเมินผลยังควรทบทวนงานที่ได้ทำมาในช่วงก่อนหน้าโดยการจัดทำรูปของรายงานประจำปี

  ปัจจัยนำเข้า
 แบบที่ 1

  แบบช่วยกำกับการจัดทำแผนยุทธศาสตร์
โดยตนเอง

กระบวนการติดตาม
แบบที่ 2

แบบติดตามผลการดำเนินงาน
กระบวนการประเมินผล
แบบที่ 3
แบบประเมินผลการดำเนินงานตาม
แผนยุทธศาสตร์
ผลการดำเนินโครงการแผนพัฒนาท้องถิ่น 4 ปี 

พ.ศ. (2561 – 2564)
ตามยุทธศาสตร์
